SURSE Dacian Cioloș și liderul USR, Dan Barna, au discutat despre posibilitatea de a participa pe liste comune la europarlamentare

Liderul Mișcării România Împreună, Dacian Cioloș și liderul USR Dan Barna s-au întâlnit, duminică, într-un restaurant din Capitală. Cei doi au discutat despre posibilitatea participării pe liste comune la europarlamentare, au declarat pentru G4Media.ro surse apropiate discuțiilor.

”Au existat sondaje care arată că peste 70% la suta din electoratul celor două partide așteaptă liste comune la europarlamentare”, susțin surse din USR.

Mișcarea România Împreună este încă la faza înregistrării ca partid politic.

Cei doi ar fi discutat calendarul acțiunilor comune în cazul în care partidul lui Cioloș va reuși să încheie cât mai repede formalitățile de înregistrare la Tribunal.

Nu e clar dacă cele două partide vor merge pe sistemul paritar sau vor recurge la alt mod de împărțire a locurilor pe liste.

Pe baza sondajelor de acum , fiecare din cele doua partide ar câștiga între 3 și 5 de poziții de europarlamentar, iar pe liste comune între 10 și 12.